
Ehitusloa andmine (Rakvere tn 22e) 

1. ASJAOLUD JA MENETLUSE KÄIK

21.02.2022 ehitisregistri elektroonilisse keskkonda laekus läbivaatamiseks  ehitusloa taotlus nr  2211271/05690  Rarvere tn 22e kinnistule  kahe tenniseväljaku ning selle teenindamiseks vajalike rajatiste püstitamiseks koos ehitusprojektiga „Narva tenniseväljakute ehitusprojekt 219958_TP_Narva-tennis“, peaprojekteerija EXTech Design OÜ.
Ehitusprojekt „Narva tenniseväljakute ehitusprojekt 219958_TP_Narva-tennis“ on koostatud Narva Linnavalitsuse 07.07.2021 korraldusega nr 519-k  kinnitatud „Rakvere tn 22c krundile tehisjääväljaku, varjualuse, piirdeaia ning Rakvere tn 22e krundile tenniseväljakute, piirdeaia püstitamine täpsustatud Narva Linnavolikogu 19.06.2003 otsusega nr 76/18 kehtestatud Rakvere ja Puškini tn nurga detailplaneeringu alusel“ projekteerimistingimuste alusel.
28.02.2022 ehitisregistri  keskkonnas on genereeritud ehitusloa  eelnõu  nr  2212271/05289, menetluse nr 294067 ning suunatud Arhitektuuri- ja Linnaplaneerimise Ametile, Linnamajandusametile ja OÜ-le VKG ELEKTRIVÕRGUD  kooskõlastamiseks ning arvamuste avaldamiseks. 
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

17.03.2022 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Arhitektuuri- ja Linnaplaneerimise Amet on seisukohal, et

„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 19 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ ning seetõttu eelhinnangut vastavalt KeHJS § § 6 lg 2´3 ei anta“. 
Arhitektuuri- ja Linnaplaneerimise Amet kooskõlastas märkustega: "Koos ehitamise alustamise teatisega esitada ehitisregistrisse tellijaga ning asuva spordihoone valdajaga ehitustööde kooskõlastatud organiseerimise kava, milles on määratud vähemalt ehitustööde teostamise meetodid, ehitusplatsi piirdeaia asukoht ning ehitustööde teostamise ajaks liikluskorraldus (EVS 932:2017). Samuti ehitustööde käigus tuleb järgida kehtiva Narva linna heakorra eeskirja § 9 sätestatud nõuded. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“.

OÜ VKG ELEKTRIVÕRGUD kooskõlastas märkusega, et enne ehitustööde alustamist kutsuda nende esindaja kohale. OÜ VKG Elektrivõrgud poolt ehitisregistris esitatud kooskõlastus: „Enne tööde alustamist taotleda VKG Elektrivõrgud OÜ“.                          
30.03.2022 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele, projekteerimistingimustele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse. KeHJS § 11 lõike 2 kohaselt otsustaja vaatab tegevusloa taotluse läbi ning teeb otsuse kavandatava tegevuse keskkonnamõju hindamise algatamise või algatamata jätmise kohta õigusaktis sätestatud tegevusloa taotluse menetlemise aja jooksul.
2.4. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.
2.5. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3.    OTSUS

3.1. Anda ehitusluba Rakvere tn 22e  kinnistule  kahe tenniseväljaku ning selle teenindamiseks vajalike rajatiste püstitamiseks vastavalt ehitusprojektile „Narva tenniseväljakute ehitusprojekt 219958_TP_v02_Narva-tennis“, peaprojekteerija EXTech Design OÜ.
3.2. Kohustada   ehitustööde  tellijat tagada kõrvaltingimuste täitmine, mis on käesoleva korralduse  punktis 1  esitatud Arhitektuuri- ja Linnaplaneerimise Ameti ja OÜ-gu VKG Elektivõrgud poolt ning ehitusloal loetletud märkused. 
3.3. Jätta algatamata Rakvere tn 22e kinnistule  kahe tenniseväljaku ning selle teenindamiseks vajalike rajatiste püstitamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale. 

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

